കോരുത്തോടിനെ കരയിച്ച് തോമസ്കുട്ടിയുടെ വേര്പാട് മുണ്ടക്കയം: കോരുത്തോട് ഇടവകക്കും കുറ്റിക്കാട്ട് കുടുംബത്തിനുമൊപ്പം നാടിനാകെ ദുഃഖം തീര്ത്ത് ബ്രദര് തോമസുകുട്ടിയുടെ അകാല വിയോഗം. കണ്ണൂരിലുണ്ടായ വാഹനാപകടത്തിലാണ് തോമസ്കുട്ടി മരിച്ചത്. കോരുത്തോട് പള്ളിപ്പടി കുറ്റിക്കാട്ട് ജോസിെന്റ മൂന്നുമക്കളില് ഇളയവനാണ്. മിഷന് ലീഗ്, അള്ത്താര ബാലക സഖ്യം, എന്നിവയില് നേതൃത്വനിരയില് ഉണ്ടായിരുന്നു. പള്ളിയുടെ ഗായക വേദിയിലും നിത്യസാന്നിധ്യം ആയിരുന്നു. 2010ലാണ് വൈദികവൃത്തി തെരഞ്ഞെടുത്ത് പൊടിമറ്റം മൈനര് സെമിനാരിയില് ചേര്ന്നത്. കാഞ്ഞിരപ്പള്ളി സെന്റ് ഡൊമനിക്സ് കോളജില് ചരിത്ര വിദ്യാഭ്യാസം പൂര്ത്തിയാക്കി. കേരള ഓര്ഫനേജ് ബോര്ഡ് ചെയര്മാനും കാഞ്ഞിരപ്പള്ളി രൂപത അനാഥാലയ ആതുരരംഗത്തെ ഫാ. റോയ് വടക്കേലിനൊപ്പം റീജന്സി സേവന രംഗത്തായിരുന്നു. ഒരു വിവാഹവുമായി ബന്ധപ്പെട്ട് നടത്തിയ യാത്രയിലാണ് അപകടം നേരിട്ടത്. സംസ്കാരം കാഞ്ഞിരപ്പള്ളി രൂപത അധ്യക്ഷന് മാര് ജോസ് പുളിക്കലിെന്റ മുഖ്യകാര്മികത്വത്തില് ചൊവ്വാഴ്ച അഞ്ചുമണിക്ക് കോരുത്തോട് സെന്റ് ജോര്ജ് പള്ളി സെമിത്തേരിയില്.